**Éjszakai Horgászverseny**

A tervezettel ellentétben a július 23 - 24-re kiírt 28 órás horgászverseny helyett, július 15-én és 16-án, az Aranykalász fesztivál keretein belül egy Éjszakai horgászverseny kerül megrendezésére. A versenyre 2 fős csapatok jelentkezését várjuk. A verseny pontos ideje 2016. Július 15-16.(péntek-szombat). Nevezni Apagyon, Szűcs Tibornál (tel.: 06/20 555 6664), valamint Nyíregyházán, Hornyák Jánosnál (tel.: 06/30 551 5291) lehet. A nevezési díj 10.000 Ft csapatonként. Jelentkezni csak érvényes Állami horgászengedéllyel rendelkező személyek jelentkezhetnek. A nevezési díj befizetésének határideje 2016. július 14. 20:00 óra.

A verseny menetrendje:

* Pénteken(15-én) gyülekező 16:45-ig
* Sorsolás 16:45-től
* Verseny kezdete 18:00-tól
* Verseny vége (16-én szombaton) 09:00kor
* Ezután mérlegelés és eredményhirdetés a fesztivál keretein belül a nagyszínpadon (kb. 10:30kor)

A verseny díjazása: Az első 3 helyezet párost és a legnagyobb halat fogót tárgyi jutalommal illetve serleggel díjazzuk.

A versenyen horgászni fejenként 2 bottal, botonként 1 horoggal és tetszés szerinti horgász módszerrel lehet. Kivételt képez a stupekkel történő harcsázás, itt a hármas horog mellett engedélyezett plusz egy darab egyágú horog használata.

A versenyen folyamatos mérlegelés lesz, melynek folyamán az országos horgászrend szerint a méretkorlátozással védett halak fogása esetén, a méreten aluli halakat azonnal vissza kell engedni, csak úgy, mint a fajlagos tilalom alatt álló védett halakat.

Etetni a horgász egyesület szabályai szerint lehet. A vízbe menni szigorúan tilos! Etetőanyag korlátozás nincs, de kérünk mindenkit az észszerűség betartására. A halak tárolása csak gyűrűs haltartóban, valamint pontyzsákban lehetséges. A verseny további szabályaira az országos, valamint az egyesületi szabályok érvényesek.

A versennyel kapcsolatban egyéb tájékoztatást Hornyák Jánostól lehet kérni.